CELEX: 61998TO0042
Language: fi
Date: 1998-08-12
Title: Yhteisöjen ensimmäisen oikeusasteen tuomioistuimen puheenjohtajan määräys 12 päivänä elokuuta 1998. # Maria Paola Sabbatucci vastaan Euroopan parlamentti. # Välitoimihakemus - Sovinto - Sitovuus - Asian poistaminen rekisteristä viran puolesta - Edellytykset. # Asia T-42/98 R.

Avis juridique important

|

61998B0042

Yhteisöjen ensimmäisen oikeusasteen tuomioistuimen puheenjohtajan määräys 12 päivänä elokuuta 1998.  -  Maria Paola Sabbatucci vastaan Euroopan parlamentti.  -  Välitoimihakemus - Sovinto - Sitovuus - Asian poistaminen rekisteristä viran puolesta - Edellytykset.  -  Asia T-42/98 R.  

Oikeustapauskokoelma 1998 sivu II-03043  sivu IA-00459  sivu II-01353

Tiivistelmä
Avainsanat

Oikeudenkäyntimenettely - Välitoimimenettelyssä tehty sovinto - Sitovuus - Virheetön täytäntöönpano - Asian poistaminen rekisteristä viran puolesta 

Tiivistelmä

Koska sovinto, jonka asianosaiset tekevät tuomioistuimessa välitoimimenettelyn yhteydessä, on oikeudellisesti sitova toimi, kyseisen tuomioistuimen on varmistettava sen noudattaminen.Kun sellaisen istuntopöytäkirjassa vahvistetun määräajan päätyttyä, jonka kuluessa asianosaisten on ilmoitettava asiaa käsittelevälle tuomioistuimelle sovinnon täytäntöönpanon tulokset, välitoimista päättävä tuomioistuin havaitsee, että asianosaisten tekemä sovinto on pantu täytäntöön virheettömästi mutta että kantaja ei noudata velvollisuuttaan luopua tällaisessa tapauksessa välitoimihakemuksestaan, välitoimista päättävän tuomioistuimen on viran puolesta määrättävä kyseinen hakemus poistettavaksi rekisteristä.